PATVIRTINTA

Trakų r. Aukštadvario vidurinės mokyklos direktoriaus

2014 m. balandžio 8 d.

įsakymu Nr. 1.3-120

**TRAKŲ R. AUKŠTADVARIO VIDURINĖS MOKYKLOS**

**ŠVIETIMO PAGALBOS MOKINIUI TEIKIMO TVARKOS APRAŠAS**

1. **BENDROSIOS NUOSTATOS**

1. Švietimo pagalbos mokiniui teikimo tvarkos aprašas (toliau - Aprašas) nustato pagalbos mokiniams teikimo tikslus, uždavinius, principus, formas, rūšis, gavėjus, teikėjus bei švietimo pagalbos organizavimą.

2. Švietimo pagalba mokiniui, tai mokyklos darbuotojų (pagalbos mokiniui specialistų, sveikatos priežiūros specialisto, klasės auklėtojų, mokytojų ir mokyklos vadovų) veikla, susijusi su mokinių socialinių, pedagoginių, psichologinių poreikių tenkinimu, leidžianti didinti ugdymo(-si) veiksmingumą.

3. Švietimo pagalbos tikslas – padėti įgyvendinti mokinių teisę į mokslą, užtikrinti veiksmingą mokinių ugdymąsi mokykloje, sudaryti prielaidas pozityviai socializacijai ir pilietinei brandai bei mokinių saugumui mokykloje.

4. Šis Aprašas parengtas vadovaujantis Lietuvos Respublikos švietimo įstatymu (2011 m. kovo 17 d. Nr.XI-1281, Žin., 2011, Nr. 38-1804), kitais susijusiais įstatymais, Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771) patvirtintu Mokinių, turinčių specialiųjų ugdymosi poreikių, ugdymo organizavimo tvarkos aprašu, kitais švietimo ir mokslo ministro įsakymais, LR Vyriausybės nutarimais, mokytojų, klasės auklėtojų bei pagalbos mokiniui specialistų pareigybių aprašymais.

**II. PAGALBOS TEIKIMO UŽDAVINIAI IR PRINCIPAI**

5.Švietimo pagalbos teikimo uždaviniai:

5.1. užtikrinti mokinių saugumą mokykloje;

5.2. šalinti priežastis, dėl kurių mokiniai negali lankyti mokyklos ar vengia tai daryti;

5.3. užtikrinti vaikų mokymąsi pagal privalomojo ugdymo programas iki 16 metų;

5.4. kartu su tėvais (globėjais, rūpintojais) padėti vaikams ir jaunimui pasirinkti ugdymo(-si) programą bei pasirengimo profesijai įstaigą pagal jų galias;

5.5. sudaryti sąlygas gabių mokinių ugdymui(-si);

5.6. padėti mokiniams adaptuotis mokykloje;

5.7. teikti reikalingą socialinę pedagoginę, specialiąją pedagoginę pagalbą.

6. Švietimo pagalbos teikimo principai:

6.1. lygios galimybės – kiekvienam mokiniui užtikrinamas pagalbos prieinamumas;

6.2. visuotinumas – pagalba teikiama visiems mokyklos mokiniams, kuriems jos reikia;

6.3. kompleksiškumas – pagalba teikiama pagal poreikį kartu su kitomis švietimo pagalbos mokiniui

teikimo formomis;

6.4. decentralizacija – šeimos, visuomenės bei kitų institucijų dalyvavimas;

6.5. individualumas – pagalba teikiama atsižvelgiant į konkretaus mokinio problemas;

6.6. veiksmingumas – remiamasi profesionalia vadyba, tinkamais ir laiku priimtais sprendimais.

**III. ŠVIETIMO PAGALBOS GAVĖJAI, TEIKĖJAI, FORMOS IR RŪŠYS**

7. Švietimo pagalbos gavėjai - mokyklos mokiniai.

8. Švietimo pagalbos teikėjai - mokyklos darbuotojai: klasių auklėtojai, mokytojai, socialinis pedagogas, specialusis pedagogas, logopedas, sveikatos priežiūros specialistas ir vadovai.

9. Švietimo pagalbos formos:

9.1. individualus darbas su mokiniu (gabių mokinių skatinimas bei ruošimas dalyvauti olimpiadose bei konkursuose, darbas su jais; klasės auklėtojų, mokytojų, mokyklos vadovų pokalbiai, socialinio pedagogo konsultacijos, užsiėmimai su specialiuoju pedagogu – logopedu);

9.2. darbas su grupe – grupinės konsultacijos (socialinio pedagogo, specialiojo pedagogo, logopedo, psichologo), klasės valandėlės, ugdymo dalyvių tarpusavio santykių reguliavimas, profesinis konsultavimas bei informavimas, grupinis darbas su gabiais mokiniais, specialiojo pedagogo ir/ar logopedo grupiniai užsiėmimai su specialiųjų ugdymosi poreikių turinčias mokiniais ir panašiai;

9.3. darbas su mokinio šeima – pagalba sprendžiant problemas, trukdančias vaiko ugdymo(-si) procesui, pasirenkant būsimą profesiją, tėvų (globėjų, rūpintojų) ir mokyklos bendradarbiavimo stiprinimas;

9.4. darbas su mokyklos bendruomene – saugios aplinkos kūrimas ir palaikymas, savivaldos aktyvinimas;

9.5. darbas su socialiniais partneriais (Trakų švietimo pagalbos tarnyba, Trakų rajono vaiko teisių apsaugos skyriumi, Vilniaus apskrities policijos komisariato Trakų rajono komisariatu, Aukštadvario seniūnija ir kt.) siekiant užtikrinti pagalbos veiksmingumą.

10. Švietimo pagalbos teikimo rūšys:

10.1. konsultavimas (mokinio, mokinių grupės, mokytojų, tėvų (globėjų, rūpintojų) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save ar pasirinkti profesiją;

10.2. ugdymo diferencijavimas mokiniui ir mokinių grupei, siekiant sudaryti palankias sąlygas tiek gabių,

tiek mokymosi problemų turinčių mokinių ar specialiųjų ugdymosi poreikių turinčių mokinių ugdymui;

10.3. socialinių ir gyvenimo įgūdžių formavimas – ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinai būdais, valdyti emocijas, sveikos gyvensenos įgūdžiai;

10.4. elgesio korekcija, socialiai priimtino elgesio modeliavimas;

10.5. nusikalstamumo, mokyklos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, smurto ir teisės pažeidimų prevencija;

10.6. pagalbos komandos telkimas mokykloje (esant reikalui, pasitelkiant šeimą bei socialinius partnerius), siekiant sėkmingai spręsti mokinių problemas.

1. **ŠVIETIMO PAGALBOS ORGANIZAVIMAS**

11. Mokiniams mokymosi pagalbą pirmiausiai suteikia jį mokantis mokytojas, pritaikydamas tinkamas mokymo(si) užduotis, metodikas ir kt.

12. Mokymosi pagalba gali būti teikiama individualiai arba sudarant mokinių, kuriems reikia panašaus pobūdžio pagalbos, grupes. Minimalus mokinių skaičius grupėje – 5. Mokymosi pagalbos dažnumas ir intensyvumas priklauso nuo jos pobūdžio.

13. Švietimo pagalba mokiniams, turintiems specialiųjų ugdymosi poreikių, teikiama vadovaujantis Trakų švietimo pagalbos tarnybos rekomendacijomis.

14. Mokiniams, kurie labai didelių specialiųjų ugdymosi poreikių, švietimo pagalbos teikimas ir ugdymas vykdomas specialiojoje-lavinamojoje klasėje.

15. Klasių auklėtojai ir mokytojai teikia pagalbą savo klasės ar grupės vaikams, rūpinasi jų asmenybės ugdymu(-si) bei branda, siekia pažinti auklėtinių, mokinių poreikius, polinkius, interesus, gabumus, diferencijuoja ir individualizuoja ugdymo procesą, domisi ir rūpinasi mokinių sveikata, jų sauga, puoselėja sveiką gyvenseną, suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta ar kitokio pobūdžio išnaudojimas, bendradarbiauja su pagalbos mokiniui specialistais, sveikatos priežiūros specialiste, informuoja tėvus (globėjus, rūpintojus) apie iškylančias problemas, padeda mokiniams spręsti psichologines, socialines, bendravimo, mokymosi ir kt. problemas, stebi, analizuoja tėvų bei socialinės aplinkos poveikį ugdymui(-si);

16. Pagalbos mokiniui specialistai ir mokytojo padėjėjai teikia socialinę pedagoginę, specialiąją pedagoginę ir specialiąją pagalbą:

16.1. socialinės pedagoginės pagalbos paskirtis – padėti mokiniui įgyvendinti jo teisę į mokslą, užtikrinti jo saugumą mokykloje: šalinti priežastis, dėl kurių vaikas negali lankyti mokyklos ar vengia tai daryti, padėti mokiniui adaptuotis mokykloje, teikti reikalingas socialines pedagogines paslaugas, formuoti socialinius įgūdžius. Socialinis pedagogas koordinuoja socialinę pedagoginę pagalbą mokykloje ir pats ją teikia, kai neužtenka klasės auklėtojo ar mokytojo kompetencijos.

16.2. specialiosios pedagoginės ir specialiosios pagalbos paskirtis – didinti specialiųjų poreikių mokinių ugdymo(-si) pagalbos veiksmingumą. Specialiosios pedagoginės pagalbos mokiniams teikėjai – specialusis pedagogas, logopedas. Specialioji pedagoginė ir specialioji pagalba teikiama, kai ją skiria mokyklos vaiko gerovės komisija ar Trakų švietimo pagalbos tarnyba, tėvų (globėjų, rūpintojų) sutikimu. Mokyklos vaiko gerovės komisijos paskirtos specialiosios pagalbos gavėjų sąrašą, komisijos pirmininko suderintą su Trakų švietimo pagalbos tarnyba, tvirtina mokyklos direktorius.

17. Sveikatos priežiūros mokykloje paskirtis − saugoti ir stiprinti mokinių sveikatą, aktyviai bendradarbiaujant su jų tėvais (globėjais, rūpintojais). Sveikatos priežiūrą vykdo sveikatos priežiūros specialistė.

18. Mokyklos vaiko gerovės komisija organizuoja ir koordinuoja prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.

1. **BAIGIAMOSIOS NUOSTATOS**

19. Klasių vadovai supažindina mokinius ir jų tėvus su svarbiausiomis tvarkos nuostatomis, organizavimu.

20. Visi mokyklos specialistai atsako už švietimo pagalbos mokiniui teikimo kokybę ir gautų duomenų panaudojimą, turimos informacijos konfidencialumą.

21. Mokiniui išvykstant iš mokyklos, pažyma apie specialiuosius ugdymosi poreikius gali būti perduodami kitai ugdymo įstaigai, tik raštiškai tėvams sutikus.

22. Mokyklos darbuotojų bendradarbiavimas, švietimo pagalbos mokiniui teikimo planavimas, aptarimas ir vertinimas, atsakingas tvarkos vykdymas užtikrina visavertį švietimo pagalbos mokiniui įgyvendinimą mokykloje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_